صحبت پور: ڈپٹی کمشنر صحبت پور کیپٹن ریٹائرڈ فیاض علی اینو ضلعی انتظامیہ نا کنڈآن خلوک آ اڑزان بازار نا دورہ ءِ کرے۔ اُلس ءِ روچہ نا مبارک آ تو اٹ ریلیف فراوان کننگ کن شر انا نیام اٹ اڑزان بازار اس جوڑ کننگانے۔ اڑزان بازار اٹ کم ریٹ آ سوزی بہا کننگا۔ ہلنگ کن اُلس بھلو کچ اسے ٹی حکومتی گام گیج آتیان فائدہ ہرفیر۔ اڑزان بازار اٹ سوزی فروٹ بھلا ساہدار نا سو، ککڑ نا سو، کولڈ ڈرنک شربت نا ہم اسٹال خلنگاسس۔ انجمن تاجران نا کنڈآن کن خور نا گڑاتا جتاجتا پوائنٹ ہم جوڑ کننگا۔ اڑزان بازار اٹ اُلس نا اُست خوش ءِ۔ جتا جتا گڑاتیا تروک آ سبسڈی آن اُلس بھلو کچ اسے ٹی فائدہ ہرفے۔
(خ ن)
